מרשה בראון

מרשה ג'ואן בראון (באנגלית: Marcia Joan Brown; 13 ביולי 1918 – 28 באפריל 2015) הייתה מאיירת וסופרת אמריקאית. במהלך חייה איירה וכתבה מעל 30 ספרי ילדים.<ref name=":0"></ref> היא זכתה בשלוש מדליות קולדקוט, המוענקות למאיירת או למאייר ספרי הילדים הטובים ביותר בארצות הברית, ובשישה אותות קולדקוט להוקרה מאת איגוד הספריות האמריקאי.<ref name=":1" /><ref name=":9" /> כמו כן זכתה במדליית לורה אינגלס וילדר על תרומתה ארוכת השנים לתחום ספרות הילדים.<ref name=":7"></ref><ref name=":11" /><ref name=":6"></ref> רבים מכותריה תורגמו לשפות שונות, ביניהן: אפריקאנס, גרמנית, יפנית, ספרדית וקוסה. בראון ידועה כאחת ממאיירות ספרי הילדים המוערכות ביותר.<ref name=":9" /><ref name=":0" /><ref name=":12" /><ref name=":13" /><ref name=":14" />

== חייה ==
בראון נולדה ב-13 ביולי 1918 ברוצ'סטר שבניו יורק. ב-1940 סיימה לימודי הוראה במכללה שמוכרת כיום כאוניברסיטת אולבני (University at Albany)<ref name=":8" /> והחלה לעבוד כמורה בתיכון.<ref name=":10"></ref><ref name=":0" /> ב-1943 ולמשך שש שנים, עבדה בחדר הילדים המרכזי בספריה הציבורית של ניו יורק. ב-1946 ספרה הראשון – "הקרוסלה הזעירה" (The Little Carousel), אשר כתבה ואיירה, יצא לאור ב"סקריבנרס" (Scribner’s).<ref name=":0" /><ref name=":10" />

בראון מתה ב-28 באפריל 2015, בלגונה הילס שבקליפורניה, מאי-ספיקת לב חמורה והותירה אחריה את ידידתה ועורכת ספריה, ג'נט לורנגר (Janet A. Loranger).<ref name=":10" />

== פרסים והוקרה ==
ב-1969 קיבלה פרס שמוענק לבוגרות ובוגרים מצטיינים בתחומם מאת אגודת הסטודנטים של אוניברסיטת אולבני.<ref></ref><ref name=":8"></ref>

ב-1972 קיבלה את מדליון אוניברסיטת דרום מיסיסיפי שמוענק מדי שנה במסגרת "פסטיבל ספרי הילדים" ליוצרת או ליוצר שהגיעו להישגים נכבדים בתחום ספרות הילדים.<ref></ref>

ב-1976 הייתה מועמדת לפרס אנדרסן, המוענק מדי שנתיים ליוצרות ויוצרים אשר מכלול יצירותיהם הותיר חותם רב ערך בסוגת ספרות הילדים.<ref></ref><ref></ref>

ב-1977 קיבלה את מדליית רג'ינה (Regina Medal) למצוינות המוענקת מדי שנה מאת איגוד הספריות הקתולי ליוצרת או יוצר שתרמו רבות וממושכות לתחום ספרות הילדים.<ref name=":5" />

ב-1992 קיבלה את מדליית לורה אינגלס וילדר (כיום Children's Literature Legacy Award)<ref name=":11" /><ref name=":6" /> מאת איגוד הספריות האמריקאי עבור תרומתה המשמעותית ורבת השנים לספרות ילדים.<ref name=":7" />

בראון הייתה הראשונה שזכתה בשלוש מדליות קולדקוט,<ref name=":4" /><ref name=":3" /><ref name=":2" /> אשר מוענקות למאיירת או למאייר ספרי הילדים הטובים ביותר בארצות הברית, וכן קיבלה שישה אותות קולדקוט להוקרה<ref></ref> מאת איגוד הספריות האמריקאי.<ref name=":9" /> הספרים שבגינם זכתה במדליות מעוטרים בחותם זהוב, והספרים שזיכוה באות הוקרה מעוטרים בחותם כסוף.<ref name=":1" /><ref name=":9" />

== יצירות נבחרות ==
ב-1955 "סינדרלה או נעל הזכוכית הקטנה" (<span lang="en" dir="ltr">Cinderella, or the Little Glass Slipper, 1954</span>) שעיבדה ותרגמה מצרפתית, היה ספרה הראשון לזכות במדליית קולדקוט. באיוריה השתמשה בראון בצבעים רגועים וקווים עדינים התואמים לאווירה במעשייה מאת שארל פרו.<ref name=":9" /><ref name=":13"></ref><ref name=":14"></ref>

ב-1962 "פעם עכבר..." (<span lang="en" dir="ltr">Once a Mouse..., 1961</span>) שכתבה בהשראת משל הודי, היה ספרה השני לזכות במדליית קולדקוט.<ref name=":9" /> באיור בעלי החיים והדמויות השתמשה בראון בשיטת חיתוכי העץ, אשר הייתה ידועה בה.<ref name=":9" /><ref name=":0" /><ref name=":12"></ref>

ב-1983 "צל" (<span lang="en" dir="ltr">Shadow, 1982</span>) שעיבדה ותרגמה מצרפתית היה ספרה השלישי לזכות במדליית קולדקוט. באיוריה השתמשה בראון בצבעוניות עזה וכהה התואמת לאווירה שתיאר בלז סנדרר בכתביו.<ref name=":9" />

שישה מספריה זכו באות קולדקוט להוקרה, ביניהם "החתול במגפיים" (<span lang="en" dir="ltr">Puss in Boots, 1952</span>) מאת שארל פרו, שעיבדה ותרגמה מצרפתית וכן "חייל הבדיל" (<span lang="en" dir="ltr">The Steadfast Tin Soldier, 1953</span>) מאת הנס כריסטיאן אנדרסן.<ref name=":9" />

==קישורים חיצוניים==

== הערות שוליים ==

קטגוריה:מאיירות אמריקאיות
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:בוגרות אוניברסיטת אולבני
קטגוריה:בוגרי אוניברסיטת אולבני
קטגוריה:אמריקאיות שנולדו ב-1918
קטגוריה:אמריקאים שנולדו ב-1918
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015